Source: https://www.tatrabanka.sk/sk/o-banke/pravne-informacie/
Timestamp: 2020-08-08 17:58:23+00:00
Document Index: 7334216

Matched Legal Cases: ['§ 92', '§ 93', '§ 93', '§ 92', '§ 92', 'čl. 6', 'čl. 6', '§ 7', '§ 7', '§ 8', '§ 7', 'čl. 6', 'čl. 14', '§ 6', '§ 49', '§ 91', '§ 27', '§ 27', '§ 92', '§ 92', '§ 7', '§ 8', '§ 7', 'čl. 6', 'čl. 6', 'čl. 6', '§ 7', '§ 100']

Právne informácie | Tatra banka
Prevádzkovateľom internetovej stránky www.tatrabanka.sk (ďalej len "internetová stránka") je Tatra banka, a. s.
(ďalej len "banka").
Internetová stránka, ako aj jej jednotlivé časti sú chránené zákonom č. 185/2015 Z. z. Autorský zákon (ďalej len "autorský zákon"). Výlučným nositeľom majetkových autorských práv k internetovej stránke je banka.
--- WJdocId-14558 ---
V prípade akýchkoľvek otázok súvisiacich so spracúvaním svojich osobných údajov, prosím, kontaktujte nášho DPO (Data Protection Officer), ktorý je poverený dohľadom nad spracúvaním osobných údajov v našej spoločnosti. DPO môžete kontaktovať emailom na dpo@tatrabanka.sk alebo písomne na adrese: DPO, Tatra banka, a. s., Hodžovo námestie 3, 811 06 Bratislava 1.
--- WJdocId-14546 ---
Klient - Osoba, s ktorou má Tatra banka v rámci výkonu bankových činností uzatvorený obchod, pričom bankovým obchodom sa rozumie vznik, zmena alebo zánik záväzkových vzťahov medzi klientom a Tatra bankou. Klientom je tiež osoba, s ktorou Tatra banka rokovala o uskutočnení obchodu, aj keď sa tento obchod neuskutočnil, osoba, ktorá prestala byť klientom Tatra banky, osoba
poskytujúca zabezpečenie a tiež zástupca klienta, ktorý v mene klienta uzatvoril bankový obchod alebo o jeho uzatvorení rokoval. Na účely tohto dokumentu sa za Klienta považuje aj konečný užívateľ výhod defi novaný AML zákonom.
Klientský informačný systém - Usporiadaný súbor osobných údajov spracúvaných Tatra bankou na účel: poskytovanie bankových služieb, finančných a s tým súvisiacich služieb, identifikácia klientov Tatra banky a identifikácia zmluvných partnerov* Tatra banky (*Zmluvným partnerom sa rozumie subjekt, s ktorým Tatra banka spolupracuje pri prijímaní platobných prostriedkov v rozsahu, v akom ho za iných okolností nebolo možné považovať za Klienta).
Marketingový informačný systém - Usporiadaný súbor osobných údajov spracúvaných Tatra bankou na účel: informovanie o produktoch, inováciách a službách poskytovaných Tatra bankou a v súvislosti so získavaním výhod zo strany Tatra banky.
Prevádzkovateľ - Každý, kto sám alebo spoločne s inými určí účely a prostriedky spracúvania osobných údajov a spracúva osobné údaje vo vlastnom mene. Na účely tohto dokumentu sa Prevádzkovateľom myslí Tatra banka.
Zákon o bankách - Zákon č. 483/2001 Z. z. o bankách.
Zákon o platobných službách - Zákon č. 492/2009 Z. z. o platobných službách.
Zákon o finančnom poradenstve - Zákon č. 186/2009 Z. z. o finančnom sprostredkovaní a finančnom sprostredkovaní.
--- WJdocId-14547 ---
Tatra banka spracúva len tie osobné údaje, ktoré sú nevyhnutné na dosiahnutie konkrétneho účelu spracúvania. Osobné údaje sú spracúvané vždy na vopred vymedzený a legitímny účel, pričom bez ich spracúvania by tento účel nebolo možné dosiahnuť.
V prípade spracúvania osobných údajov, ktoré je založené na súhlase Klienta, ako napríklad v prípade spracúvania v rámci Marketingového informačného systému, je poskytnutie údajov zo strany Klienta dobrovoľné. S cieľom prispôsobiť ponuku produktov a služieb priamo pre vás Tatra banka vyhodnocuje informácie, ktoré o vás spracúva, tak, aby vám mohla poskytnúť cielenú ponuku, a tak obmedziť zasielanie neadresných marketingových ponúk. Udelenie súhlasu je dobrovoľné. V prípade, ak sa rozhodnete súhlas neudeliť, Tatra banka vám nebude môcť v tomto konkrétnom prípade zasielať žiadne marketingové informácie ani ponuky.
Tatra banka vyhotovuje audiozáznamy všetkých telefonických hovorov uskutočnených prostredníctvom služby DIALOG Live. Takto získané osobné údaje sú spracúvané v rámci Informačných systémov - Klientský informačný systém a Marketingový informačný systém a to na účely stanovené pre tieto Informačné systémy.
--- WJdocId-14548 ---
Kategórie osobných údajov, ktoré môže Tatra banka spracúvať
V rámci činnosti Tatra banky dochádza k spracúvaniu rôznych kategórií osobných údajov, ktoré sa líšia v závislosti od účelu spracúvania a povahy konkrétnej spracovateľskej činnosti. Takýmito kategóriami osobných údajov sú:
socio-demografi cké údaje (napríklad vek, pohlavie, rodinný stav, vzdelanie, počet osôb v domácnosti, informácie o príjme, druh pracovného pomeru, informácie týkajúce sa politicky exponovanej osoby,
údaj, či je Klient alebo potenciálny klient v osobitnom vzťahu k banke,
údaje o zaradení Klienta v registri podľa § 92 ods. 7 Zákona o bankách alebo o jeho zaradení v inej obdobnej evidencii,
biometrické údaje (napríklad charakteristika hlasu, tváre alebo podpisu),
video- a audiozáznamy (napríklad kamerové záznamy vyhotovené v rámci uzatvárania obchodov, nahrávky hovorov uskutočnených prostredníctvom služby DIALOG Live),
relevantné údaje spracúvané o vás v Klientskom informačnom systéme vrátane geolokačných údajov (napríklad údaje o mieste vykonania transakcie, údaje identifikujúce zariadenie, prostredníctvom ktorého bola transakcia vykonaná, údaje o mieste, kde bola použitá platobná karta).
--- WJdocId-14549 ---
Tatra banka spracúva vaše osobné údaje vždy len na vopred vymedzený a legitímny účel spracúvania, pričom vždy musí existovať príslušný právny základ na takéto spracúvanie. Tatra banka si vás dovoľuje ubezpečiť, že vaše osobné údaje nikdy nie sú ďalej spracúvané na účely nezlučiteľné s pôvodne stanovenými účelmi spracúvania.
V rámci činnosti Tatra banky môže dochádzať k spracúvaniu vašich osobných údajov na nasledujúce účely spracúvania:
Poskytovanie bankových služieb, finančných a s tým súvisiacich služieb, identifikácia klientov banky a identifikácia zmluvných partnerov banky
ochranu a domáhanie sa práv Tatra banky voči Klientom,
plnenie povinností Tatra banky v oblasti AML,
činnosti súvisiace s plnením si úloh a povinností Tatra banky podľa platných právnych predpisov,
vedenie osobitných zoznamov Klientov, ktorí si riadne a včas neplnia povinnosti vyplývajúce zo zmluvných vzťahov s bankou, Klientov, ktorí sa dopustili konania posúdeného bankou ako neobvyklá obchodná operácia, a Klientov, na ktorých sa vzťahujú medzinárodné sankcie,
vedenie zoznamu osôb s osobitným vzťahom k Tatra banke,
Vaše osobné údaje sú v tomto prípade spracúvané v rozsahu nevyhnutnom na splnenie si zákonných povinností Tatra banky, pričom právnym základom spracúvania sú v tomto prípade najmä nasledujúce právne predpisy:
zákon o bankách,
zákon o kolektívnom investovaní,
zákon o platobných službách,
zákon o ochrane vkladov,
zákon o úveroch na bývanie,
zákon o poisťovníctve.
Tatra banka môže pristúpiť k spracúvaniu vašich osobných údajov v prípadoch, ak je rozsah osobných údajov stanovený vyššie uvedenými právnymi predpismi nepostačujúci na dosiahnutie vymedzeného účelu spracúvania, aj na základe nasledujúcich právnych základov:
ak je to nevyhnutné na plnenie zmluvy uzavretej medzi Vami a Tatra bankou vrátane predzmluvných vzťahov v zmysle článku 6 ods. 1 písm. b) GDPR,
ak je to nevyhnutné na účely oprávnených záujmov, ktoré sleduje Tatra banka alebo tretia strana v zmysle článku 6 ods. 1 písm. f) GDPR,
Tatra banka je v rámci svojej činnosti povinná postupovať s odbornou starostlivosťou a v tejto súvislosti má oprávnený záujem na prevencii pred trestnou činnosťou alebo iným protiprávnym konaním, ktorým jej môže byť spôsobená škoda či ohrozená reputácia, prípadne spôsobená akákoľvek iná ujma, prípadne pred konaním, ktoré môže negatívne ovplyvniť činnosť banky alebo ohroziť jej zamestnancov či iné dotknuté osoby, a na tento účel je oprávnená si viesť zoznam osôb s potenciálnym rizikom, pričom následkom takéhoto spracúvania môže byť ukončenie obchodného vzťahu alebo odmietnutie vykonania obchodu.
Vyhotovovanie videozáznamu a audiozáznamu
Tatra banka je oprávnená na účely odhaľovania trestných činov, zisťovania ich páchateľov a pátrania po nich najmä z dôvodu ochrany pred legalizáciou príjmov z trestnej činnosti a pred financovaním terorizmu, odhaľovania nezákonných finančných operácií na účely súdneho konania, trestného konania, konania o priestupkoch a na účely dohľadu nad plnením zákonom ustanovených povinností Tatra banky monitorovať svoje priestory vrátane bankomatov a zmenárenských automatov nachádzajúcich sa v priestoroch banky pomocou videozáznamu a audiozáznamu aj bez označenia monitorovacieho priestoru. Právnym základom spracúvania vašich osobných údajov je § 93a ods. 7 Zákona o bankách. V prípade, že sa vyhotovený záznam nepoužije na vyššie uvedený účel, bude po uplynutí trinástich mesiacov po dni vyhotovenia tohto záznamu zlikvidovaný.
Na účely informovania vás o produktoch, inováciách a službách poskytovaných Tatra bankou, ako aj v súvislosti so získavaním výhod zo strany Tatra banky vrátane vytvárania ponúk takýchto výhod pri využití profilovania Tatra banka spracúva vaše osobné údaje na právnom základe vášho predchádzajúceho dobrovoľne udeleného súhlasu alebo na základe oprávnených záujmov Tatra banky.
V prípade, že ste udelili súhlas so spracúvaním svojich osobných údajov na vyššie uvedený účel skupine Raiffeisen, vaše osobné údaje môžu byť spracúvané (i) osobami, ktoré majú priamu alebo nepriamu majetkovú účasť v Tatra banke, (ii) osobami, na ktorých má priamu alebo nepriamu majetkovú účasť Tatra banka, (iii) osobami, na ktorých má priamu alebo nepriamu majetkovú účasť osoba majúca majetkovú účasť na Tatra banke, (iv) osobami majúcimi priamu alebo nepriamu majetkovú účasť na osobe majúcej majetkovú účasť na Tatra banke. Na účely tohto dokumentu sú to najmä:
- Doplnková dôchodková spoločnosť Tatra banky, a. s., so sídlom Hodžovo námestie 3, 811 06 Bratislava, IČO: 36291111,
- Tatra Asset Management, správ. spol. a. s., so sídlom Hodžovo námestie 3, 811 06 Bratislava, IČO: 35742968,
- Tatra Leasing, s. r. o., so sídlom Hodžovo námestie 3, 811 06 Bratislava, IČO: 31326552,
- Centrum bývania TB so sídlom Hodžovo námestie 3, 811 06 Bratislava, IČO: 35707682.
Tatra banka má oprávnený záujem na tom, aby vykonávala starostlivosť o svojich Klientov a rozvíjala obchodné vzťahy s nimi, a teda aby ich informovala o svojich produktoch, inováciách, službách a prípadne o ponukách rôznych výhod. V tejto súvislosti vás môže Tatra banka osloviť aj bez vášho predchádzajúceho súhlasu, pričom o takomto spracúvaní vašich osobných údajov vás informuje a poučí o vašich právach, najmä o práve namietať spracúvanie vašich osobných údajov. To, samozrejme, neplatí v prípade, ak ste s takýmto oslovovaním prejavili nesúhlas alebo ak budete voči nemu namietať.
Tatra banka môže s vami pre vyššie uvedený účel komunikovať prostredníctvom automatického volacieho telefónneho systému, telefónu, e-mailu, SMS alebo prostredníctvom iných prostriedkov diaľkovej komunikácie.
S cieľom prispôsobiť ponuku produktov a služieb priamo pre vás Tatra banka vyhodnocuje informácie, ktoré o vás spracúva, tak, aby vám mohla poskytnúť cielenú ponuku a obmedziť tak zasielanie neadresných marketingových ponúk.
--- WJdocId-14550 ---
Podľa článku 4 bod 14 GDPR biometrické údaje sú „osobné údaje, ktoré sú výsledkom osobitného technického spracúvania, ktoré sa týka fyzických, fyziologických alebo behaviorálnych charakteristických znakov fyzickej osoby, a ktoré umožňujú alebo potvrdzujú jedinečnú identifikáciu tejto fyzickej osoby, ako napríklad vyobrazenia tváre alebo daktyloskopické údaje“.
Biometrické údaje patria medzi osobitné kategórie osobných údajov, ktorých spracúvanie podlieha osobitným požiadavkám najmä v otázke právneho základu spracúvania či splnenia ďalších podmienok v zmysle GDPR.
K spracúvaniu biometrických údajov dochádza aj v rámci činnosti Tatra banky ako súčasti Klientskeho informačného systému. Predmetom spracúvania sú nasledujúce osobné údaje:
Biometrická charakteristika hlasu
Tatra banka je na základe § 93a ods. 2 Zákona o bankách oprávnená spracúvať biometrické charakteristiky vášho hlasu. Právnym základom na spracúvanie je teda v tomto prípade zákon.
Biometrická charakteristika tváre
Na účely zachovania alebo zvýšenia úrovne bezpečnosti a jednoznačnej identifikácie klientov a predchádzanie škodám spôsobeným klientom tretími osobami prisvojením si ich identity, a zjednodušenia vykonávania bankových obchodov môže Tatra banka spracúvať biometrické charakteristiky vašej tváre. K takémuto spracúvaniu však dochádza len na >právnom základe súhlasu a v prípade jeho neudelenia k takémuto spracúvaniu dochádzať nebude. Právnym základom je súhlas Klienta.
Biometrická charakteristika podpisu
Na účely zachovania alebo zvýšenia úrovne bezpečnosti a jednoznačnej identifikácie klientov a predchádzanie škodám spôsobeným klientom tretími osobami prisvojením si ich identity, a zjednodušenia vykonávania bankových obchodov môže Tatra banka spracúvať biometrické charakteristiky vášho podpisu. K takémuto spracúvaniu však dochádza na právnom základe súhlasu a v prípade jeho neudelenia k takémuto spracúvaniu dochádzať nebude.
V rámci účelu, ktorým je: Poskytovanie bankových služieb, finančných a s tým súvisiacich služieb, identifikácia klientov banky a identifikácia zmluvných partnerov banky, dochádza pri určitých bankových operáciách k spracúvaniu biometrickej charakteristiky podpisu na právnom základe uvedenom v článku 9 ods. 2 písm. f) GDPR, a teda, ak je spracúvanie nevyhnutné na preukazovanie, uplatňovanie alebo obhajovanie právnych nárokov. Medzi takéto prípady patrí napríklad podpis klienta alebo oprávnených osôb na strane klienta na elektronickom dokumente vyhotovovanom v súvislosti s realizáciou vkladu hotovosti alebo zmenárenskej operácie.
Na základe zmien vykonaných v právnom poriadku súvisiacich s GDPR je potrebné na základe zmeny právnej defi nície považovať aj doterajší vlastnoručný podpis v digitalizovanej podobe za podpis obsahujúci biometrické charakteristiky podpisu.
--- WJdocId-14551 ---
Medzi spracovateľské operácie hodné osobitného zreteľa uskutočňované v rámci Klientskeho informačného systému patrí automatizované rozhodovanie vrátane profilovania.
V procese spracovania žiadosti o poskytnutie bankovej služby dochádza k automatizovaným rozhodnutiam uskutočňovaným na základe profilovania. V rámci profilovania Klienta sú zohľadňované údaje získavané Tatra bankou v čase žiadosti, ako aj údaje evidované Tatra bankou v rámci predchádzajúcej histórie Klienta v Tatra banke ako aj údaje získané v súlade s platnými právnymi predpismi z externých zdrojov a na ich základe sú systémom uskutočňované automatizované rozhodnutia. Pri profilovaní zohľadňuje banka viaceré údaje, ktoré môžu pozitívne, ako aj negatívne ovplyvniť rozhodnutie o žiadosti. Zohľadňované sú údaje o možnej rizikovosti Klienta, jeho aktívach, ako aj pasívach v Tatra banke, o platobnej disciplíne, o pravidelnosti používania bankových produktov, ako aj údaje, ktoré banka získa od Klienta v čase rokovania o uzatvorení daného obchodu. Tieto údaje Tatra banka vyhodnocuje v pravidelných intervaloch a na ich základe vyhodnotí rizikový profil klienta. V prípade Klienta bez predchádzajúcej histórie v Tatra banke vyhodnocuje Tatra banka údaje získané od Klienta pri žiadosti, ako aj údaje získané v súlade s platnými právnymi predpismi z externých zdrojov.
Na základe získaného rizikového profilu Klienta je žiadosť posúdená pri automatizovanom rozhodovaní. Toto rozhodnutie môže mať vplyv na automatické zamietnutie žiadosti, na maximálnu schválenú výšku jednotlivých úverov, na možnosť poskytnutia jednotlivých produktov, na maximálnu splatnosť žiadaného produktu a na pomer výšky úveru k hodnote nehnuteľnosti (LTV). Samotný rizikový profil Klienta má priamy vplyv na návrh podmienok zo strany banky, pričom v zásade platí, že čím lepší rizikový profil Klient v banke získa, tým lepšie môžu byť jeho podmienky navrhované bankou.
Vyššie uvedené údaje, ale aj špecifi cky údaje o správaní klientov počas omeškania môžu byť využité na rozhodovanie o optimálnom procese vymáhania a môžu mať vplyv na voľbu stratégie vymáhania alebo reštrukturalizácie úveru. Využitie môže byť aj pri realizácii aktivít na účel predchádzania vzniku omeškania klienta. V prípade, že pri spracovaní vašej žiadosti o bankový produkt bude dochádzať k automatizovanému rozhodovaniu vrátane profilovania v zmysle článku 22 GDPR, máte právo na ľudský zásah zo strany Tatra banky, právo na svoje stanovisko, ako aj právo napadnúť rozhodnutie prijaté na podklade automatizovaného rozhodovania vrátane profilovania.
K automatizovanému rozhodovaniu dochádza pri:
rokovaní o uzatvorení úverového obchodu,
prehodnocovaní výšky voliteľného prečerpania prináležiaceho k bežnému účtu klienta.
--- WJdocId-14552 ---
V súvislosti s posudzovaním schopnosti Klienta splácať úver môžu byť vaše údaje poskytované a sprístupňované do príslušných registrov:
v súlade s § 92a ods. 1 Zákona o bankách bol ako spoločný bankový register vytvorený Spoločný register bankových informácií (ďalej len „SRBI“), ktorého prevádzkovateľom je spoločnosť Slovak Banking Credit Bureau, s. r. o., IČO: 35869810 so sídlom Mlynské nivy 14, 821 09 Bratislava (ďalej len „SBCB“), zriadená ako spoločný podnik pomocných bankových služieb v súlade s § 92a ods. 2 Zákona o bankách.
Právnym základom pre spracúvanie osobných údajov v SRBI je čl. 6 ods. 1., písm. c) GDPR v spojení s čl. 6 ods. 2 GDPR, ako aj Zákon o bankách. Kategórie osobných údajov a účel spracúvania osobných údajov v SRBI je určený Zákonom o bankách.
Poskytnutie osobných údajov sa uskutočňuje na základe Zákona o bankách.
Spoločný register bankových informácií, časť register údajov o spotrebiteľských úveroch, je registrom podľa § 7 ods. 3 a § 7 ods. 9 Zákona o spotrebiteľských úveroch a registrom podľa § 8 ods. 20 Zákona o úveroch na bývanie, v rozsahu podľa § 7 ods. 9 Zákona o spotrebiteľských úveroch (ďalej len „Register“). Banka je v súlade so Zákonom o spotrebiteľských úveroch a Zákonom o úveroch na bývanie povinná poskytnúť údaje do Registra a získavať údaje z Registra bez súhlasu Klienta.
Právnym základom na spracúvanie údajov v Registri je čl. 6 ods. 1., písm. c) GDPR, Zákon o spotrebiteľských úveroch a Zákon o úveroch na bývanie. Kategórie osobných údajov, ktoré sa spracúvajú v Registri, sú určené Zákonom o spotrebiteľských úveroch a Zákonom o úveroch na bývanie, pričom účel spracúvania osobných údajov v Registri je poskytovanie spotrebiteľských úverov a/alebo úverov na bývanie a posudzovanie schopnosti spotrebiteľa splácať spotrebiteľský úver a/alebo úver na bývanie.
Poskytnutie osobných údajov je v týchto prípadoch zákonnou požiadavkou.
Kompletné informácie v zmysle čl. 14 GDPR o spracúvaní osobných údajov v SRBI aj v Registri sú obsahom prílohy č. 1 tohto dokumentu.
--- WJdocId-14553 ---
Vaše osobné údaje Tatra banka neposkytuje iným subjektom okrem prípadov, ak ste na takéto poskytnutie udelili Tatra banke súhlas, písomný pokyn, alebo ak existuje iný právny základ na poskytnutie vašich osobných údajov inému subjektu, napríklad v prípade, ak ide o plnenie zákonnej povinnosti Tatra banky ako prevádzkovateľa.
Poskytovanie vašich osobných údajov iným subjektom v rámci plnenia zákonnej povinnosti môže prebiehať v prostredí Tatra banky iba v prípadoch stanovených Zákonom o bankách. Na základe Zákona o bankách je Tatra banka povinná poskytnúť osobné údaje klienta bez súhlasu klienta Národnej banke Slovenska, osobám povereným výkonom bankového dohľadu vrátane prizvaných osôb a osôb uvedených v § 6 ods. 7 a v § 49 ods. 2 Zákona o bankách, rezolučnej rade na účely vykonávania jej pôsobnosti podľa Zákona o bankách alebo osobitného predpisu, audítorom pri činnosti ustanovenej Zákonom o bankách alebo osobitným zákonom a Fondu ochrany vkladov na plnenie úloh podľa osobitného predpisu.
Tatra banka v zmysle § 91 ods. 4 Zákona o bankách je tiež vaše osobné údaje povinná poskytnúť nasledujúcim subjektom na základe ich písomného vyžiadania:
orgánu činného v trestnom konaní alebo súdu,
daňovému orgánu, colnému orgánu alebo správcovi dane,
Úradu vládneho auditu, súdnemu exekútorovi poverenému vykonaním exekúcie podľa osobitného predpisu, alebo Slovenskej komore exekútorov,
príslušnému orgánu štátnej správy,
ministerstvu pri výkone kontroly ustanovenej osobitným právnym predpisom,
správcovi alebo predbežnému správcovi v konkurznom konaní, reštrukturalizačnom konaní, vyrovnacom konaní alebo v konaní o oddlžení, alebo dozornému správcovi vykonávajúcemu dozornú správu,
príslušnému štátnemu orgánu v rámci výkonu rozhodnutia,
Národnému bezpečnostnému úradu, Slovenskej informačnej službe, Vojenskému spravodajstvu a Policajnému zboru,
Justičnej pokladnici,
ministerstvu v súvislosti s uplatňovaním medzinárodných sankcií podľa osobitného predpisu,
príslušnému súdu v rozsahu nevyhnutnom na plnenie jeho úloh pri identifikácii konečného užívateľa výhod a pri vedení registra partnerov verejného sektora podľa osobitného predpisu,
banke alebo pobočke zahraničnej banky na účely preverenia informácií podľa § 27c ods. 2 a § 27d ods. 3 druhej vety Zákona o bankách,
Protimonopolnému úradu Slovenskej republiky,
Tatra banka môže tiež bez vášho súhlasu poskytnúť osobné údaje iným subjektom v rámci plnenia zákonných povinností:
v oblasti poskytovania a zabezpečovania platobných služieb v zmysle Zákona o platobných službách,
v súvislosti s posudzovaním schopnosti splácať spotrebiteľský úver podľa zákona č. 129/2010 o spotrebiteľských úveroch a iných úveroch a pôžičkách pre spotrebiteľov,
Dovoľujeme si vás zároveň informovať, že Tatra banka, ako aj osoby zo skupiny Raiffeisen majú oprávnený záujem na vzájomnom zdieľaní osobných údajov spracúvaných v Klientskom informačnom systéme, v rámci čoho môže dochádzať aj k cezhraničnému prenosu údajov, a to v rámci:
plnenia povinností spojených s výkonom bankových činností na úrovni skupiny Raiffeisen,
V rámci poskytovania vybraných bankových služieb Tatra banka spolupracuje s vybranými tretími stranami, pričom tento vzájomný vzťah je definovaný ako vzťah dvoch samostatných prevádzkovateľov. Ide o prípady kedy je takáto spolupráca nevyhnutná na poskytovanie tak služieb banky ako aj tejto tretej strany. Takýmito tretími stranami sú napríklad:
APPLE DISTRIBUTION INTERNATIONAL pri službe Apple Pay
Diagnose.me, a.s. v oblasti prevádzkovania webovej platformy www.diagnose.me
Vaše osobné údaje Tatra banka nezverejňuje.
Tatra banka môže v určitých prípadoch spracúvať vaše osobné údaje aj prostredníctvom sprostredkovateľov. Sprostredkovateľ je subjekt, ktorého Tatra banka poverila spracúvaním osobných údajov v súlade s článkom 28 GDPR. Na poverenie spracúvaním vašich údajov prostredníctvom sprostredkovateľa sa nevyžaduje váš súhlas, prípadne iný právny základ, ako je to v prípade poskytovania údajov iným prevádzkovateľom. Sprostredkovateľ v takomto prípade spracúva vaše osobné údaje v mene Tatra banky ako prevádzkovateľa.
Spracúvanie osobných údajov prostredníctvom sprostredkovateľa nemá negatívny vplyv na výkon a uplatňovanie si vašich práv ako dotknutej osoby ustanovených v kapitole III GDPR, pričom príslušné práva si klient môže uplatniť u Tatra banky ako prevádzkovateľa alebo tiež priamo u konkrétneho sprostredkovateľa, prostredníctvom ktorého sú vaše údaje spracúvané.
Tatra banka si vás dovoľuje ubezpečiť, že využíva len sprostredkovateľov poskytujúcich primerané technické, organizačné a ďalšie opatrenia tak, aby spracúvanie spĺňalo požiadavky GDPR a aby bola v plnom rozsahu zabezpečená ochrana práv dotknutej osoby. Tatra banka pri spracúvaní vašich osobných údajov využíva nasledujúce kategórie sprostredkovateľov:
spoločnosti zabezpečujúce retenčné aktivity,
spoločnosti zabezpečujúce realizáciu záložného práva prostredníctvom dobrovoľnej dražby.
Pri takomto spracúvaní vystupujú poskytovatelia cloudových, resp. podobných služieb v závislosti od typu spracovateľskej činnosti predovšetkým v pozícii sprostredkovateľov v súlade s článkom 28 GDPR, pričom Tatra banka pri výbere príslušného partnera ako aj v priebehu spracúvania dôsledne dbá, aby pri spracúvaní osobných údajov nedošlo k zvýšeniu rizika porušenia bezpečnosti údajov alebo negatívneho dopadu na práva dotknutých osôb. Tatra banka tiež dôsledne dbá na to, aby príslušný partner mal preukázateľne prijaté primerané technické a organizačné opatrenia s cieľom zaistiť úroveň bezpečnosti v zmysle článku 28 ods. 3 písm. c) a článku 32 GDPR tak, aby spracúvanie spĺňalo požiadavky platných právnych predpisov, najmä GDPR a aby sa zabezpečila ochrana práv dotknutých osôb.
--- WJdocId-33186 ---
V určitých situáciách, pokiaľ dvaja alebo viacerí prevádzkovatelia spoločne určia účely a prostriedky spracúvania, môže v súlade s článkom 26 GDPR dochádzať k spracúvaniu osobných údajov prostredníctvom spoločných prevádzkovateľov.
Takýmito spoločnými prevádzkovateľmi sú aj Tatra banka a Nadácia Tatra banky pri spracúvaní osobných údajov na účel dokumentácie, podpory a propagácie verejnoprospešných činností Nadácie Tatra banky a Tatra banky a informovania verejnosti o týchto aktivitách. Títo spoloční prevádzkovatelia majú oprávnený záujem na zdokumentovaní, uchovaní a informovaní verejnosti o aktivitách a činnostiach Nadácie Tatra banky a Tatra banky, ktoré slúžia na podporu verejnoprospešného účelu. V rámci účelu spracúvania môže dochádzať k vyhotovovaniu záznamov v podobe umožňujúcej individuálnu identifikáciu dotknutej osoby.
--- WJdocId-14554 ---
Vaše údaje vo forme, ktorá umožňuje vašu identifikáciu, Tatra banka uchováva najviac po dobu, ktorá je nevyhnutná na dosiahnutie účelu, na ktorý sa osobné údaje spracúvajú.
Pokiaľ sú vaše osobné údaje spracúvané na základe vášho súhlasu, Tatra banka bude po odvolaní súhlasu alebo po uplynutí doby platnosti súhlasu osobné údaje uchovávať len po takú dobu, aká bude nevyhnutná na preukazovanie, uplatňovanie alebo obhajovanie právnych nárokov Tatra banky. Rovnako to platí aj v prípade spracúvania na základe zmluvy.
Pokiaľ sú vaše osobné údaje spracúvané v rámci plnenia zákonnej povinnosti Tatra banky, príslušné právne predpisy bližšie určujú dobu, počas ktorej je Tatra banka povinná vaše osobné údaje a súvisiacu dokumentáciu uchovávať. Takýmito právnymi predpismi sú najmä:
Zákon o bankách, na základe ktorého je Tatra banka povinná uschovávať a ochraňovať pred poškodením, pozmenením, zničením, stratou, odcudzením, vyzradením, zneužitím a neoprávneným sprístupnením údaje a kópie dokladov o preukázaní totožnosti klienta a doklady o zisťovaní vlastníctva prostriedkov použitých klientom na vykonanie obchodu a zmluvy a iné doklady o uskutočnených obchodoch najmenej päť rokov od ukončenia obchodu.
AML zákon, na základe ktorého je Tatra banka povinná uchovávať počas piatich rokov:
od vykonania obchodu všetky údaje a písomné doklady o klientovi.
--- WJdocId-14555 ---
Prijímame primerané technické a organizačné opatrenia s cieľom ochrániť vaše osobné údaje pred úmyselným alebo nedbanlivostným vymazaním, stratou alebo zmenou a proti neoprávnenému sprístupneniu vašich osobných údajov. Zamestnanci Tatra banky, ako aj zmluvní partneri Tatra banky, ktorí spracúvajú osobné údaje v jej mene, sú zaviazaní povinnosťou mlčanlivosti, ktorá trvá aj po skončení zmluvného vzťahu.
--- WJdocId-14556 ---
Ako dotknutá osoba, máte právo namietať voči spracúvaniu svojich osobných údajov v prípade, že k spracúvaniu dochádza na právnom základe oprávnených záujmov Tatra banky vrátane namietania proti profilovaniu založenému na oprávnených záujmoch. Tatra banka môže ďalej spracúvať vaše osobné údaje na oprávnených záujmoch len v prípade, že preukáže nevyhnutné oprávnené dôvody na spracúvanie, ktoré prevažujú nad vašimi záujmami, právami a slobodami, alebo dôvody na preukazovanie, uplatňovanie alebo obhajovanie právnych nárokov.
Máte právo kedykoľvek namietať proti spracúvaniu svojich osobných údajov na účely priameho marketingu vrátane profilovania v rozsahu, v akom súvisí s takýmto priamym marketingom, a to v prípade, že dochádza k spracúvaniu na právnom základe oprávnených záujmov Tatra banky. V prípade vášho namietania voči spracúvaniu na účely priameho marketingu Tatra banka nebude vaše osobné údaje na účely priameho marketingu ďalej spracúvať.
Svoje práva si môžete uplatniť písomne, telefonicky prostredníctvom služby DIALOG Live, e-mailom na dpo@tatrabanka.sk alebo osobne v pobočke. Tatra banka vás môže požiadať o poskytnutie dodatočných informácií potrebných na potvrdenie vašej totožnosti.
--- WJdocId-14557 ---
Spoločný register bankových informácií (ďalej „SRBI“) je vytvorený v súlade s ustanovením § 92a ods. (1) Zákona o bankách ako spoločný bankový register, ktorého prevádzkovateľom je spoločnosť Slovak Banking Credit Bureau, s. r. o., IČO: 35869810 so sídlom Mlynské nivy 14, 821 09 Bratislava (ďalej „SBCB“), zriadená ako spoločný podnik pomocných bankových služieb v súlade s ustanovením § 92a ods. (2) Zákona o bankách. Kontaktné údaje zodpovednej osoby určenej prevádzkovateľom sú Mlynské nivy 14, 821 09 Bratislava, dpo@sbcb.sk.
Spoločný register bankových informácií, „SRBI“ – časť Register spotrebiteľských úverov v zmysle zákona č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov je registrom podľa § 7 ods. (3) Zákona o spotrebiteľských úveroch a registrom podľa § 8 ods. (20) Zákona o úveroch na bývanie, v rozsahu podľa § 7 ods. (9) Zákona o spotrebiteľských úveroch (ďalej len „Register“). Banka je v súlade so Zákonom o spotrebiteľských úveroch a Zákonom o úveroch na bývanie povinná poskytnúť údaje do Registra a získavať údaje z Registra bez súhlasu Klienta.
Kategórie osobných údajov a účel spracúvania osobných údajov v SRBI je určený Zákonom o bankách.
Kategórie osobných údajov, ktoré sa spracúvajú v Registri a účel ich spracúvania, sú určené Zákonom o spotrebiteľských úveroch a Zákonom o úveroch na bývanie.
Právnym základom pre spracúvanie osobných údajov v SRBI je čl. 6 ods. 1., písm. c) Nariadenia európskeho parlamentu a rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“), v spojení s čl. 6 ods. 2 Nariadenia, ako aj Zákon o bankách.
Právnym základom na spracúvanie údajov v Registri je čl. 6 ods. 1., písm. c) Nariadenia, Zákon o spotrebiteľských úveroch a Zákon o úveroch na bývanie.
Osobné údaje spracúvané tak v SRBI, ako aj v Registri pochádzajú od bánk a pobočiek zahraničných bánk.
Doba spracovania a uchovávania osobných údajov je určená na čas trvania záväzkov a 5 rokov po zániku všetkých záväzkov klienta ( ) voči banke vo vzťahu ku konkrétnej úverovej zmluve ( ), a v prípade, ak nedôjde k uzatvoreniu úverovej zmluvy, tak 5 rokov od udelenia súhlasu. Následne sú osobné údaje zaradené do predarchívnej starostlivosti v súlade so všeobecne záväznými právnymi predpismi.
SBCB spracúva osobné údaje prostredníctvom spoločnosti CRIF S. p. A. so sídlom Via M. Fantin 1-3, 401 31 Bologna, Taliansko.
Ďalším sprostredkovateľom SBCB je spoločnosť CRIF – Slovak Credit Bureau, s. r. o., so sídlom Mlynské nivy 14, 821 09, Bratislava.
Osobné údaje spracúvané v SRBI sú sprístupňované bankám a pobočkám zahraničných bánk a prostredníctvom Non- Banking Credit Bureau, záujmové združenie právnických osôb, IČO: 42053404, so sídlom Mlynské nivy 14, 821 09 Bratislava (ďalej „NBCB“) aj oprávneným užívateľom Nebankového registra klientskych informácií uvedeným na webovej stránke www.nbcb.sk.
Osobné údaje spracúvané v Registri môžu byť v zmysle § 7 ods. 6 a Zákona o spotrebiteľských úveroch a príslušných ustanovení Zákona o úveroch na bývanie sprístupňované aj bankám, zahraničným bankám a pobočkám zahraničných bánk a ďalším veriteľským subjektom defi novaným týmito právnymi predpismi. Zoznam veriteľov, bánk, zahraničných bánk a pobočiek zahraničných bánk v zmysle Zákona o spotrebiteľských úveroch je uvedený na stránke www.nbs.sk.
Osobné údaje spracúvané v SRBI a Registri sú poskytované Národnej banke Slovenska a ďalším subjektom v zmysle príslušných ustanovení Zákona o bankách a Zákona o spotrebiteľských úveroch a Zákona o úveroch na bývanie.
Osobné údaje spracúvané v SRBI a Registri nie sú zverejňované ani poskytované do tretích krajín.
Ďalšie informácie týkajúce sa SRBI a Registra a služieb nimi poskytovaných je možné získať v Klientskom centre SRBI, ktoré sídli na adrese: Mlynské nivy 14, 821 09 Bratislava, tel.: +421 2 5920 7515, e-mail: sbcb@sbcb.sk.
Klient ako dotknutá osoba má právo od prevádzkovateľa vyžadovať:
a) potvrdenie, či sú alebo nie sú osobné údaje o klientovi v SRBI a/alebo Registri spracúvané,
f) vymazanie osobných údajov:
- ktoré už nie sú potrebné na účely, na ktoré sa získavali alebo inak spracúvali,
- v prípade, ak sa osobné údaje spracúvali nezákonne,
- ak je dôvodom na výmaz splnenie zákonnej povinnosti,
g) obmedzenie spracovania osobných údajov.
Dotknutá osoba má rovnako právo podať návrh na začatie konania podľa § 100 Zákona o ochrane osobných údajov.
Konkrétnejšie podmienky uplatňovania práv dotknutých osôb sú upravené v kapitole III Nariadenia.
1 Na účely tejto informácie sa klientom rozumie fyzická osoba, s ktorou banka uzavrela úverovú zmluvu, osoba zabezpečujúca záväzok klienta z úverovej zmluvy, ako aj fyzická osoba žiadajúca banku o uzavretie úverovej zmluvy.
Informačné memorandum ochrany osobných údajov spoločnosti Tatra banka, a.s. PDF, 91 KB Download
Informačné memorandum ochrany osobných údajov spoločnosti Uniqa Poisťovňa, a.s. PDF, 533 KB Download
https://www.tatrabanka.sk/sk/o-banke/pravne-informacie/